མིག་སྔའི་ཨེ་ཙིའི་འགོས་ནད་ཀྱི་གནས་ཚུལ་ལ་དམིགས་ནས་བོད་ལྗོངས་ཀྱིས་སྔོན་འགོག་ཚོད་འཛིན་གྱི་ལས་དོན་ཇི་ལྟར་སྤེལ་གྱི་ཡོད་དམ།ཕུར་བུ་སྒྲོལ་མས་མིག་སྔར་བོད་ལྗོངས་ཀྱིས་ས་ཁུལ་དང་གྲོང་ཁྱེར༦གི་ལྐོག་འཆལ་མ་དང་སྦྲུམ་མ།རེག་དུག་སྨན་བཅོས་བྱེད་མཁན་གྱི་སྐྱེས་པ།གཞོན་ནུ་དང་ལོ་ཆུང་སློབ་མ།སྐོར་བསྐྱོད་མི་སྣ་སོགས་རིགས༥ཡི་ཉེན་ཁ་ཆེ་བའི་མི་སྣར་དམིགས་ནས་རྒྱལ་ཁབ་རིམ་པའི་ཨེ་ཙིའི་འགོས་ནད་ཀྱི་ལྟ་ཞིབ་ཚད་ལེན་དང་ཞིབ་དཔྱད་ཚད་ལེན་ས་ཚིགས༡༣བཙུགས་ཡོད་པ་དང་།གཙོ་བོ་ཨེ་ཙི་འགོས་ནད་ཀྱི་ལྟ་ཞིབ་དང་ཞིབ་དཔྱད་ཚད་ལེན་གྱི་ལས་དོན་སྤེལ་ནས་གཞི་རྩའི་རིམས་ནད་བྱུང་ཚུལ་ཁོངས་སུ་ཆུད་ཀྱི་ཡོད།ད་སྔའི་བར་དུ།ལྗོངས་ཡོངས་སུ་ནད་དུག་འགོག་པའི་སྨན་བཅོས་དང་ལེན་བྱེད་མཁན་གྱི་ཨེ་ཙིའི་འགོས་ནད་ནད་པ༤༧ཡོད་པ་དང་ཚང་མར་རིམ་པ་དང་པོའི་སྨན་ཁབ་སྨན་བཅོས་བེད་སྤྱོད་བྱེད་ཀྱི་ཡོད་ཅིང་ནད་དུག་འགོག་ཚད༡༠༠ཁྱབ་ཡོད་པ་རེད་ཅེས་གསུངས།ད་ལྟའི་དུས་རིམ་དུ་བོད་ལྗོངས་སུ་བཙུགས་པའི་རྒྱལ་ཁབ་རིམ་པའི་ཨེ་ཙིའི་འགོས་ནད་ཀྱི་ལྟ་ཞིབ་དང་ཞིབ་དཔྱད་ཚད་ལེན་ས་ཚིགས༡༣དེ་དག་ནི་བོད་ལྗོངས་སུ་ཨེ་ཙིའི་འགོས་ནད་ཤེས་རྟོགས་བྱེད་པའི་ཐབས་ལམ་གཙོ་བོ་དེ་ཡིན་པ་རེད།མིག་སྔར་བོད་ལྗོངས་ཀྱི་ཨེ་ཙིའི་འགོས་ནད་ལྟ་ཞིབ་ཚད་ལེན་ས་ཚིགས་ཉུང་བ་དང་ལྟ་ཞིབ་ཚད་ལེན་མི་ཚོགས་ཚད་བཀག་ཡོད་པའི་དོན་དངོས་གནས་ཚུལ་ལ་དམིགས་ཏེ༢༠༡༥ལོར་བོད་རང་སྐྱོང་ལྗོངས་འཕྲོད་བསྟེན་དང་འཆར་ལྡན་བུ་བཙའ་ཨུ་ལྷན་གྱིས་ལྗོངས་ཡོངས་ཀྱི་ས་ཁུལ་དང་གྲོང་ཁྱེར༧གྱི་རྫོང༧༤ལྟ་ཞིབ་ཚད་ལེན་ས་ཚིགས༧༤བཙུགས་ནས་ཚད་གཞི་ཆེ་ཤོས་ཐོག་ནས་ཨེ་ཙིའི་འགོས་ནད་ཕོག་མཁན་ཤེས་རྟོགས་ཐུབ་པ་བྱ་རྒྱུ་ཡིན་པ་རེད།